רון נשר

ביוגרפיה

רון נשר נולד בתל אביב כרן מנשרוב. גדל ולמד בעיר רמת גן. כאשר היה בגיל 16, כשחזרה אימו מחופשה בים המלח, סטתה עם מכוניתם מהכביש כדי לחמוק מפגיעה חזיתית ברכב שעקף. בעקבות התייעצות עם רבנים החליטו הוריו לשנות את השמות עבור כל משפחתו. הוא בעל תואר ראשון בלימודי תקשורת ויחסים בינלאומיים. בצה"ל שרת כאפסנאי טכני בסוללת טילי הוק במערך הנ"מ בחיל האוויר.
כיום הוא מתגורר ברמת גן עם בת זוגו, יפית אמון, בנה מנישואים קודמים ובתם המשותפת.

קריירה

ב-2007 הוציא את השיר הראשון שלו, "לא בא סתם" ביחד עם הרכב "היאמנז".
לאחר שירותו הצבאי במערך הנ"מ של חיל האוויר נשר החל את דרכו ב"משפחת טאקט". לאחר מכן, ב-2010 ייסד את הרכב "האידיוטים", יחד עם עומרי "69" סגל, איזי, ורון בי.
ב-2014 כתב נשר לאליעד נחום את השירים "מקלט", "סימן", ו"את" מהאלבום "סימן".
ב-2015 העלה נשר לעמוד היוטיוב שלו את הסינגל "#דוביגל" בו הוא מארח את סטטיק ובן-אל תבורי. השיר זכה להצלחה רבה והגיע לרשימת 50 הסרטונים הישראלים הנצפים ביותר ביוטיוב. זמן מה לאחר יציאת השיר סטטיק ובן-אל יצאו לקריירה משלהם כצמד. בתחילה נהג נשר לפרגן לצמד, אך בראיונות מסוימים סטטיק ובן-אל סיפרו כי לא נשר הוא זה שיצר את החיבור ביניהם, לכן יצא נשר נגדם.
ב-2017 הוציא נשר את הסינגל "משפט משיר" אשר נכתב במקור לאליעד נחום על פי שמות של יצירות ישראליות בעבר ובהווה, בדומה לשירו של אליעד, "מתוק כשמרלי", בו מוזכרים שמות של אמנים ישראלים. נשר אמר כי אם יגיע השיר לכ-50 מיליון צפיות באתר יוטיוב, השיר יצבור כ-250,000 שקלים והכסף יועבר לעמותת "תקווה ומרפא". בנוסף נשר הצהיר בראיון לתוכנית "הצינור" כי אם תוך שלושה חודשים השיר לא יגיע לכ-50 מיליון צפיות באתר יוטיוב הוא יפרוש מעולם המוזיקה. הניסיון לא צלח ונכון  למאי 2019 השיר עומד על כ-2.6 מיליון צפיות מיליון צפיות, אך נשר לא פרש.
ב-בינואר 2018 הוציא נשר את הסינגל שלו "#לירזובתאל", מתוך החלק הראשון של האלבום הכפול שלו "אינלונימוס", השיר הוא דיס על הצמד הפופולרי, סטטיק ובן-אל תבורי. את השיר הפיק עמרי סגל. הבית הראשון והבית השני של השיר הם קטעים מסרטון שנשר פרסם 3 שנים קודם לכן בשם "אם יש לכם אומץ כנסו!".
ב-8 באפריל הוציא נשר את הסינגל "אין קדוש בכנען", מתוך החלק השני של האלבום הכפול שלו "ראש העיינשטיין", השיר מביע ספקות בקיומו של האל, בנוסף, על הפוליטיקה והמצב במדינת ישראל, השיר זכה לביקורות חיוביות בחלקן, ורעות בחלקן.
ב-1 במאי 2018, יום הפועלים, השיק נשר באופן רשמי את אלבום הבכורה הכפול שלו "ראש העיינשטין/אינלונימוס", הכולל 24 רצועות, בשיתוף פעולה עם המאייר יהודה דביר שהכין קומיקס שיצא למכירה ביחד עם האלבום הפיזי.
ביוני 2018 פרסם נשר בעמוד האינסטגרם שלו כי קיבל מספר התראות בגין הפרת זכויות יוצרים מאת המפיק שלו לשעבר, ירון דהאן, בעקבות כך הודיע נשר כי הערוץ שלו עומד להיסגר בתוך שבעה ימים מרגע העלאת הפוסט. לבסוף, השירים שנמחקו חזרו. באותו חודש הוציא נשר דיס על הראפר פלד בשם "פ.ל.ד = פתחתי לך ד'תחת", מילות השיר לקוחות בחלקן משיר שהוציא כמה שנים לפני כן בשם "Wax".
בתחילת 2019 חתם בסוכנות טינק בניהול יניב ויצמן, במסגרת השתתפותו בסוכנות הוציא 3 שירים ביחד עם היוטיוברים רז ספני, בן קיסר ולאון ויואב.
באפריל 2019 הוציא את השיר "רוצה את הכל", בו הוא מארח את הזמר חן כהן. בשיר מדבר נשר על הרצון שלו להצלחה כנגד כל הסיכויים, וחושף צדדים בו שטרם נחשפו, כמו בריונות שחווה וחוסר היכולות להרגיש שייך בשום מסגרת, השיר זכה להצלחה רבה וצוור בשבוע הראשון ליציאתו כמליון צפיות.
באוגוסט 2019 הוציא יחד עם אופיר מלול ואודימן שיר בשם "דודו פארוק", השיר קרוי על שמו של הראפר והשחקן הישראלי דודו פארוק.

הרשעות פלילים

בשנת 2008 הורשע נשר בעבירות אלימות, ונידון על כך לעבודות שירות. בדצמבר 2018 נידון לחודש וחצי עבודות שירות בשל עבירת איומים ושתי עבירות של הסתה לאלימות, זאת לאחר שבשנת 2014 ובשנת 2016 פרסם שני סרטונים בפייסבוק הקוראים לפגוע בחברת הכנסת חנין זועבי.